Case ID: 1234283
Sentence 0: Məhkəmə iclasında ifadə verən Təqsirləndirilən şəxs ona elan olunmuş ittiham üzrə özünü təqsirli bilərək göstərmişdir ki, Bakı şəhəri, Binəqədi rayonu ərazisində Niva markalı avtomobillərdən oğurluq etdiyinə görə 2019cu ildə Binəqədi Rayon Məhkəməsinin hökmü ilə 01 il 08 ay 26 günmüddətinə azadlığın məhdudlaşdırılması cəzasına məhkum olunmuşdur.O, fərdi əməklə məşğul olur, əvvəllər ayıq sürücü xidmətində işləmişdir.Sumqayıt Dövlət Universitetində təhsil almışdır.Maddi imkanı zəif olduğundan oğurluq etmək məcburiyyətində qalmışdır.2020-ci ildə Binəqədi rayonu ərazisində bir neçə “Niva” markalı avtomobildən oğurluq etmişdir.Belə ki, xx xxxx 2020-ci il tarixdə saat 04.00 radələrində Bakı şəhəri Binəqədi rayonu, Azadlıq prospekti 32 saylı ünvanın qarşısında gəzərkən, orada dayanmış boz rəngli ** UB *** dövlət qeydiyyat nişanlı avtomobili görüb, yaxınlaşıb içərisinə baxmış salonda telefon olduğunu görmüşdür, ətrafda kimsənin olmadığına əmin olduqdan sonra oğurluq etmək məqsədi ilə özü ilə götürdüyü dəmir xətkeş vasitəsi ilə avtomobilin sağ ön qapısını açıb salonda olan 01 ədəd ağ rəngli “İphone 5 S” markalı mobil telefonu və telefonun enerji adapterini və oturacağın üzərində olan bir ədəd poverbankı götürüb gödəkçəsinin cibinə qoymuş, avtomobilin qoltuq altı barını və bardaçok deyilən saxlama yerini açıb baxmış, ancaq qiymətli hər hansı əşya tapa bilməmiş, maqnitafonu bahalı olmadığından götürməmiş, və oradan uzaqlaşmışdır.Səhər tezdən oğurladığı poverbank cihazını 28 may m/s yaxınlığında tanımadığı şəxsə 30 manata satmış, mobil telefonla adapteri isə özündə saxlamışdır, polis əməkdaşları tərəfindən saxlanılarkən həmin “İphone 5 S” markalı mobil telefonu polis əməkdaşlarına təqdim etmişdir, adapterin harada olduğunu xatırlamır.Bundan başqa, xx xxxx 2020-ci il tarixdə saat 05.00 radələrində ünvan 3 saylı binanın qarşısında göy rəngli ** MH *** nömrəli, Niva markalı avtomobilin dayandığını görmüş, avtomobilə yaxınlaşıb içərisinə baxmış, salonda “Pioneer” markalı moqnitafon olduğunu görmüşdür.